Κιρκούκ

Το Κιρκούκ (αραβικά: كركوك, Καρκούκ, κουρδικά:  Kerkûk/که‌رکووک, ελληνικά: Κόρκυρα) είναι πόλη στο βόρειο Ιράκ, πρωτεύουσα του κυβερνείου Κιρκούκ. Η πόλη υπολογίζεται ότι το 2009 είχε 850.787 κατοίκους. Ο χείμαρρος Χάσα, παραπόταμος του Τίγρη, περνάει μέσα από την πόλη.
Ιστορία
Το Κιρκούκ βρίσκεται στη θέση της Ασσυριακής πόλης Άρραφα, η οποία βρισκόταν στο δυτικό άκρο του δρόμου που ένωνε την Μεσοποταμία με το Ιράν. Ο οικισμός βρισκόταν στην Ακρόπολη του Κιρκούκ. Η πόλη αναφέρεται για πρώτη φορά κατά τη διάρκεια της Τρίτης Δυναστείας της Ουρ. Η πόλη ήταν ιδιαίτερα σημαντική κατά τον 11ο και το 10ο αιώνα π.Χ., όταν βρισκόταν υπό της εξουσία των Ασσυρίων. Η Αρράφα λόγω της στρατηγικής της θέσης άλλαζε συχνά κυρίαρχο. Η πόλη τελικά κατακτήθηκε από τον Ναβοπολάσσαρ το 616. Η πόλη επανιδρύθηκε κατά τους ελληνιστικούς χρόνους ως Κάρκα, και τελικά ονομάστηκε Σελεύκεια. Η πόλη στη συνέχεια πέρασε στην κατοχή των Σασσανιδών, των Αράβων και τελικά το 1918 των Βρετανών και το 1926 έγινε τμήμα του βασιλείου του Ιράκ.
Η εποχή του πετρελαίου
Το 1927 ανακαλύφθηκε κοντά στην πόλη ένα τεράστιο κοίτασμα πετρελαίου. Το 1943 άρχισε να εξάγεται πετρέλαιο από την Ιρακινή Εταιρεία Πετρελαίου, η οποία βοήθησε στην αστικοποίηση της περιοχής.Bet-Shlimon, Arbella. 2013. The Politics and Ideology of Urban Development in Iraq's Oil City: Kirkuk, 1946-58. Comparative Studies of South Asia, Africa and the Middle East 33, no. 1.
Μετανάστευση
Η πόλη αρχικά διέμεναν κυρίως Ιρακινοί Τουρκμένοι, αλλά μετά την εύρεση πετρελαίου στην περιοχή ήρθαν για δουλειά Κούρδοι και Άραβες και αυτή η μετανάστευση συνέχισε μέχρι τη δεκαετία του 1960.Bruinessen, Martin van, and Walter Posch. 2005. Looking into Iraq . Paris: European Union Institute for Security Studies. Οι ΚούρδοιClaims in conflict: reversing ethnic cleansing in northern Iraq,  Human Rights Watch (Organization), Aug. 2004, Vol.16, 54.  και οι Τουρκμένοι διεκδικούν την πόλη ως πολιτιστική τους πρωτεύουσα.

 Παραπομπές 

Εξωτερικοί σύνδεσμοι


Κατηγορία:Πόλεις του Ιράκ
Κατηγορία:Αρχαίες ασσυριακές πόλεις